नई दिल्ली: सार्वजनिक क्षेत्र की कंपनी बीएसएनएल ने प्रीपेड ग्राहकों के लिए नया प्लान पेश किया है। इस प्लान के तहत यूजर को 39 रुपए में अनलिमिटेड कॉलिंग का ऑफर मिल रहा है। इस नए प्लान में प्रीपेड ग्राहक लोकल व एसटीडी दोनों वाइस कॉल कर सकते हैं। साथ ही रोमिंग में भी फ्री कॉलिंग का ऑफर मिल रहा है। जहां जियो फाइबर फिक्सड लाइन ब्रॉडबैंड सर्विस शुरू करने वाली है। जिसे देखते हुए बीएसएनएल ने अपनी कमर कस ली है। बीएसएनएल अपनी ब्रॉडबैंड सर्विस में बदलाव के साथ पेश करने वाली है। बता दें कि 39 रुपए के प्लान में यूजर देश भर में दिल्ली व मुंबई को छोड़कर कहीं भी कॉल कर सकता है।